UREDBA EVROPSKEGA PARLAMENTA IN SVETA

3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

Predlagani instrument: sprememba trenutno veljavne uredbe. Komisija je preučila manevrski prostor, ki ga zagotavlja pravni okvir, in meni, da je treba predlagati spremembe Uredbe (EU) št. 1303/2013.

Predlog je skladen z načelom sorazmernosti, saj ne presega minimuma, ki je potreben za doseganje navedenega cilja na ravni Unije, in tistega, kar je potrebno za ta namen. Stopnja letnih predplačil se zmanjša, da bi bila sorazmerna z zahtevami glede denarnih tokov, pri čemer se upošteva povečana dinamika denarnih tokov na podlagi zahtevkov za vmesna plačila, ki je posledica pospešenega izvajanja skladov ESI. Komisija je pri določitvi predlagane stopnje upoštevala, da osnova za zadevna leta, na katero se nanašajo deleži, že vključuje rezervo za uspešnost, zato se lahko z manjšim deležem zagotovi enak znesek predplačil.

Predlog se nanaša na zmanjšanje letnih predplačil, ki jih Komisija zagotavlja državam članicam iz proračuna Unije. Stopnje letnih predplačil so določene na ravni Unije z Uredbo (EU) št. 1303/2013. Zato sprememba določb iz te uredbe zahteva spremembo te uredbe. Zadevna težava se ne more obravnavati na nacionalni ali regionalni ravni. Predlog je torej v skladu z načelom subsidiarnosti.

Uredba (EU) št. 1303/2013 določa skupna pravila, ki se uporabljajo za sklade ESI. Na podlagi načela deljenega upravljanja med Komisijo in državami članicami zajema ta uredba določbe o postopku načrtovanja programov ter pravila za upravljanje programa (vključno s finančnim upravljanjem), spremljanje, finančni nadzor in vrednotenje projektov.

2.PRAVNA PODLAGA, SUBSIDIARNOST IN SORAZMERNOST

Predlog je skladen z drugimi predlogi in pobudami, ki jih je sprejela Evropska komisija. Skladen je tudi z zahtevami dobrega proračunskega upravljanja.

Predlog je skladen z določbami o proračunskem upravljanju evropskih strukturnih in investicijskih skladov iz Uredbe (EU) št. 1303/2013. S spremembami se navedene določbe ne spreminjajo s strukturnega vidika.

Da bi povečali preglednost in prispevali k predvidljivosti proračunskega načrtovanja ter k stabilnejši in predvidljivejši razdelitvi plačil, se zato predlaga, da se za zadnja tri leta sedanjega obdobja izvajanja (2021–2023), ki se prekrivajo z naslednjim obdobjem izvajanja (od leta 2021), letna predplačila zmanjšajo na potrebno najnižjo raven. Ta pristop upošteva tudi plačilne potrebe, ki izhajajo iz ureditev predplačil, predlaganih za programe za obdobje 2021–2027, pri katerih naj bi bilo v šestih letnih obrokih izvršeno samo začetno predplačilo. Komisija je to namero že izrazila.

Dokazi kažejo, da iz letnih predplačil, izplačanih državam članicam za določeno obračunsko leto in obračunanih s sprejetjem obračuna, izhaja visok znesek letnih nalogov za izterjavo (na primer 6,6 milijarde EUR v letu 2017). To v praksi pomeni, da se od držav članic zahtevajo sredstva za odobritve plačil v proračunu Unije, da se jim izplačajo letna predplačila, ta pa bodo naslednje leto v veliki meri izterjana.

•Razlogi za predlog in njegovi cilji

•Načrti za izvedbo ter ureditev spremljanja, ocenjevanja in poročanja

Skupni učinek na odobritve plačil se izravna. Kot je opisano v oceni finančnih posledic, ki je priložena temu predlogu, bo predlagana sprememba k zmanjšanju odobritev plačil za leto 2021 v celoti prispevala na podlagi zmanjšanja zneskov letnih predplačil, ki se bo izravnalo z višjimi plačilnimi potrebami za leto 2024. V letih 2022 in 2023 se bodo nižja letna predplačila izravnala v okviru pregleda in sprejetja obračuna, zato je učinek nevtralen.

To ni pobuda v okviru programa ustreznosti predpisov (REFIT).

•Ustreznost in poenostavitev ureditve

Ker se letna predplačila dajo na voljo za obračunsko leto, ki zajema dve letni proračunski leti, se presežni znesek, plačan v letu N kot letno predplačilo, obračuna v letu N+1, kar povzroča nepotrebne plačilne tokove brez dodane vrednosti. Zmanjšanje stopnje letnih predplačil za predlagana leta bo pripomoglo k predvidljivejšemu proračunskemu načrtovanju, stabilnejši in predvidljivejši razdelitvi plačil, manjšemu tveganju za zaostanke pri plačilih, večji preglednosti plačilnih potreb in s tem k boljšemu proračunskemu upravljanju.

Predlog naj ne bi imel znatnih gospodarskih, socialnih ali okoljskih učinkov. Na podlagi predloga se bodo letna predplačila s 3 % zneska podpore iz skladov ter Evropskega sklada za pomorstvo in ribištvo (v nadaljnjem besedilu: ESPR) za celotno programsko obdobje za operativni program zmanjšala na 1 % za obdobje 2021–2023, kar bolj ustreza zahtevam glede denarnih tokov na podlagi izvajanja programa. Ta nižja predplačila upoštevajo pričakovano pospešeno predložitev zahtevkov za vmesna plačila, dejstvo, da se za navedena leta osnova za izračun zneska letnih predplačil poveča za obseg rezerve za uspešnost, ki bo do takrat dokončno dodeljena, ter predplačila, ki bodo državam članicam na voljo za programsko obdobje 2021–2027.

•Zbiranje in uporaba strokovnih mnenj

Ni relevantno.

•Natančnejša pojasnitev posameznih določb predloga

Člen 134(2) bo spremenjen, da se letna predplačila za leta od 2021 do 2023 s trenutnih 3 % spremenijo na 1 % zneska podpore iz skladov ter ESPR za celotno programsko obdobje za operativni program. Za letna predplačila za leto 2020 se ohranijo 3 % zneska podpore iz skladov ter ESPR za celotno programsko obdobje za operativni program.

2018/0322 (COD)

Predlog

UREDBA EVROPSKEGA PARLAMENTA IN SVETA

o spremembi Uredbe (EU) št. 1303/2013 glede prilagoditve letnih predplačil za obdobje 2021–2023

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije in zlasti člena 177 Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora,

ob upoštevanju mnenja Odbora regij,

v skladu z rednim zakonodajnim postopkom,

ob upoštevanju naslednjega:

(1)Uredba (EU) št. 1303/2013 Evropskega parlamenta in Sveta določa skupne in splošne določbe, ki se uporabljajo za evropske strukturne in investicijske sklade.

(2)Dokazi kažejo, da so letna predplačila zastavljena posebno visoko v primerjavi z zahtevami finančnega poslovodenja, ki izhajajo iz izvajanja operativnih programov. To velja predvsem za proračunska leta od 2021 do 2023.

(3)Da bi se zmanjšal pritisk na odobritve plačil v proračunu Unije za proračunska leta od 2021 do 2023 ter da bi se izboljšala predvidljivost zahtev za plačila in s tem prispevalo k preglednejšemu proračunskemu načrtovanju in bolj urejeni razdelitvi plačil, bi se morala stopnja letnih predplačil za navedena leta zmanjšati.

(4)Uredbo (EU) št. 1303/2013 bi bilo zato treba ustrezno spremeniti –

SPREJELA NASLEDNJO UREDBO: